**ΦΥΛΛΟ ΕΡΓΑΣΙΑΣ 1ο**

 Ι

**Γνωρίσματα των παραμυθιών**:

1. Μορφή:προφορική αφήγηση, μεγάλη έκταση με σύνθετη πλοκή και περιπέτειες, δράση τριών προσώπων, επανάληψη εκφραστικών μοτίβων(πχ «Μια φορά κι έναν καιρό…»), χρήση «μαγικών» αριθμών(πχ 3, 7)κ.α.

 2.Περιεχόμενο:υπόθεση που εκτυλίσσεται σε κόσμο μαγικό, γεγονότα φανταστικά και υπερφυσικά, απροσδιόριστος χρόνος και τόπος, οι ήρωες ,ανώνυμοι, είναι εξωπραγματικά θαυμαστά όντα(πχ δράκοι,γίγαντες) αλλά και απλοί άνθρωποι του λαού, αντίθεση δύο κόσμων,αίσιο τέλος κ.α.

3.Ρόλος:ψυχαγωγεί, μεταδίδει γνώση,πλουτίζει την ψυχή με συναισθήματα, ενεργοποιεί την ανθρώπινη φαντασία, μεταδίδει ηθικά μηνύματα, εμπλουτίζει την αφήγηση και τη λογοτεχνία

**Παραμύθια** σε όλες τις γλώσσες του κόσμου, με ποικίλο περιεχόμενο: μυθικά διδακτικά, μαγικά, θρησκευτικά κλπ.

**Παραμύθι**:έντεχνη λαϊκή αφήγηση σε προφορικό λόγο με φανταστικό περιεχόμενο με σκοπό να τέρψει, να συγκινήσει, να διδάξει. Στα λαϊκά παραμύθια και τα δημοτικά τραγούδια αποκαλύπτεται ο μεγάλος πλούτος της λαϊκής μας παράδοσης.

**Λαϊκό διδακτικό παραμύθι**: αφηγείται τις περιπέτειες των ανθρώπων χωρίς να περιλαμβάνει υπερφυσικά ή μαγικά στοιχεία

**ΤΟ ΠΙΟ ΓΛΥΚΟ ΨΩΜΙ**

-Ελληνικό λαϊκό διδακτικό παραμύθι (παραλλαγή από την Κεφαλ(λ)ονιά)

-Διηγηματικό(ή κοσμικό) παραμύθι χωρίς μαγικά στοιχεία που αναφέρεται σε περιπέτειες της ανθρώπινης ζωής

-ΘΕΜΑ:η αξία της ανθρώπινης εργασίας

-ΣΚΟΠΟΣ:διδακτικός

-Σχολιασμός Σημείων του κειμένου:

1.Η ανορεξία του βασιλιά: Σε τι οφειλόταν; Ποια ήταν η πραγματική αιτία της ασθένειάς του;

2.Η συμβουλή του σοφού γέροντα: Ποια ήταν η συμβουλή του προς τον βασιλιά; Γιατί αποδείχτηκε αναποτελεσματική σε πρώτη φάση;

3.Η δοκιμασία του βασιλιά:Σε ποια δοκιμασία υποβλήθηκε ο βασιλιάς με τη συνοδεία του σοφού γέροντα; Ποιο ήταν το αποτέλεσμα αυτής της δοκιμασίας;

4.Ποιο είναι το νόημα της δοκιμασίας για έναν ήρωα παραμυθιού ή άλλων λαϊκών αφηγήσεων; Αναφέρετε άλλα παραδείγματα που γνωρίζετε.

5.Η τριήμερη δοκιμασία του βασιλιά σχετίζεται με τα τρία βασικά στάδια της διαδικασίας για να αποκτήσει ο άνθρωπος το βασικό διατροφικό αγαθό του, το ψωμί.Ποια είναι αυτά; Ισχύουν και σήμερα;

6.α.Να εξηγήσετε το νόημα του τίτλου του παραμυθιού. β.Το παραμύθι έχει διδακτικό περιεχόμενο.Ποιο είναι το μήνυμά του σχετικά με την ανθρώπινη εργασία και την αξία της στην κατάκτηση της ανθρώπινης ευτυχίας;

7.α.Ποια είναι τα δύο κεντρικά πρόσωπα του παραμυθιού; Πως παρουσιάζονται οι χαρακτήρες τους μέσα στο αφήγημα;(στατική- δραματική περιγραφή) β.Επιλέξτε επίθετα που ταιριάζουν στους ήρωες και αιτιολογήστε την επιλογή σας με στοιχεία μέσα από το κείμενο :αδρανής, τεμπέλης, γκρινιάρης, αδιάφορος, αυστηρός, αυταρχικός, εργατικός, υπάκουος, μελαγχολικός, δυστυχισμένος, αξιοθαύμαστος, σοφός, μεθοδικός, ψύχραιμος, ήρεμος

8.Ποια σημεία του κειμένου αποδεικνύουν ότι το αφήγημα α.είναι λαϊκή προφορική διήγηση, β.σκοπό έχει να διδάξει, γ.σκοπό έχει να συγκινήσει, δ.σκοπό έχει να ψυχαγωγήσει.

9.Στοιχεία γλώσσας και τεχνικής:α.λεξιλόγιο απλό και λαϊκό:………………………………………………, β.παρατακτική σύνδεση και μικροπερίοδος λόγος:………………………………………………………………, γ.λόγος λιτός χωρίς πολλά σχήματα λόγου:…………………………………………………………………………., δ.φράσεις του καθημερινού προφορικού λόγου:………………………………………………………………., ε.χρήση δραματικού ενεστώτα:………………………………………………………………………………………….., στ.μεταφορές ,παρομοιώσεις:………………………………………………………………………………………………., ζ.στοιχεία περιγραφής:…………………………………………………………………………………………………………, η.στοιχεία αφήγησης:

1.αφηγητής:…………………………………………………………………………………………………………………………, 2.πορεία αφήγησης:……………………………………………………………………………………………………………., 3.αφηγηματικοί τρόποι:…………………………………………………………………………………………………….., 4.αφηγηματικά μοτίβα:………………………………………………………………………………………………………., 5.χώρος και χρόνος:…………………………………………………………………………………………………………….